مولانا سعید احمد جلال پوری رحمہ اللہ

نام ونسب:

سعیداحمد بن جام شوق محمد۔

تاریخ و مقام پیدائش:

آپ تقریبا 1955ء کو گاؤں نورا بھٹہ تحصیل جلال پور ضلع ملتان میں ہوئی۔

تعلیمی مراحل:

قرآن کریم کو ناظرہ کے ساتھ گاؤں کی قریب ایک مکتب میں حافظ عطا محمد اور اپنے والد شوق محمد سے پڑھنے کے بعد ابتدائی کتابیں اپنے گاؤں ہی میں مولانا غلام فرید بھٹہ صاحب کے پاس پڑھیں۔ اس کے بعد سن 1971ء میں مدرسہ انوریہ حبیب آباد طاہرمیں داخلہ لے کر شرح جامی اور شرح وقایہ تک کتابیں پڑھنے کے بعد 1972ء میں مدرسہ عربیہ ظاہر پیر میں داخلہ لیا ۔ وہاں پر درجہ سادسہ تک علوم حاصل کر نے کے بعد 1975ء میں دارالعلوم عید گاہ کبیر والہ میں ایک سال گذار نے کے بعد با الآخر  1976ء میں جامعۃ العلوم الاسلامیہ علامہ بنوری ٹاون میں لیا اور سن 1977ء میں جامعہ سے فراغت ہوئی۔

مشہور اساتذہ:

(1)محدث العصر حضرت مولا سید محمد یوسف بنوری رحمہ اللہ، (2)حضرت مولاناق فضل محمد سواتی صاحب رحمہ ماللہ، (3) حضرت مولا نا مفتی ولی حسن ٹونکی رحمہ اللہ، (4)حضرت مولانا معاذ الرحمن صاحب، (5)حضرت مولانا محمد ادریس میرٹھی رحمہ اللہ، (6)حضرت مولانا منظور احمد نعمانی رحمہ اللہ، (7)آپ کے والد ماجد حضرت مولانا شوق محمد صاحب رحمہ اللہ۔

تصنیفی خدمات:     

آپ کے مشہور پانچ کتابیں دستیاب ہیں (1)معارف بہلوی، (2)بزم حسین، (3)حدیث دل ، (4)گوہر شاہی، (5)تخریج آپ کے مسائل اور انکا حل۔

تاریخ وفات اور جائے تدفین:

آپ رحمہ اللہ 11 مارچ 2010ء کو مسجد خاتم النبیین سے واپس ہوتے ہوئے عشا ء کے بعد اپنے رفقاء کے ساتھ جام شہادت نوش کی۔ اور پھر 12 مارچ کو نماز جمعہ کے بعدجامعۃ العلوم الاسلامیہ علامہ بنوری  ٹاون میں نماز جنازہ پڑھنے کے بعد جامع مسجد خاتم النبیین میں آسودہ خاک ہو گئے۔